Kraljevstvo Komagena

Kraljevstvo Komagena (grčki: Βασίλειον τῆς Kομμαγηνῆς), (armenski: Կոմմագենէի Թագավորութիւն) je bilo drevno kraljevstvo smješteno na jugoistoku današnje Turske u helenističkom dobu.

O Komageni se vrlo malo zna sve do 2. vijeka p. n. e. Međutim, na osnovu oskudnih podataka historičari pretpostavljaju da je bila dio veće države koja je uključivala Sofenu. Kasniji kraljevi Komagene su tvrdili da potiču od Orontidske dinastije, te da su u rodu s porodicom koja je osnovala Kraljevinu Armeniju. U tačnost takvih tvrdnji se ne može niko pouzdati.Sartre, M., The Middle East under Rome (2007), p. 23.

Vjeruje se da je nad područjem Komagene vlast preuzelo Seleukidsko Carstvo krajem 3. ili početkom 2. vijeka p. n. e. pod vlašću Antioha III Velikog.

Ta je vlast trajala do godine 163. p. n. e. kada je, poslije smrti seleukidskog kralja Antioha IV Epifana,  lokalni satrap Ptolemej od Komagene proglasio nezavsisno kraljevstvo sa sobom na čelu. Kraljevstvo Komagena je svoju nezavisnost uspjela očuvati sve do godine 17. n. e. kada je proglašeno rimskom provincijom do strane cara Tiberija. Nezavisnim kraljevstvom je postalo ponovno kada je Antioh IV od Komagene postavljen na prijestolje naredbom cara Kaligule, ali je isti car samo par godina kasnije svrgnuo Antioha. Komagena je nezavisnost, opet pod Antiohom, dobila zahvaljujući caru Klaudiju. Obnovljeno kraljevstvo je trajalo do godine 72. kada ga je car Vespazijan konačno anektirao u Carstvo.Hazel, J., Who's Who ion the Roman World (2002), str. 13.

 Također pogledajte 
Spisak kraljeva Komagene
Rimska provincija
Nemrut (planina)

 Napomena 

Kategorija:Helenističke države
Kategorija:Rimske provincije